
Projektas
PANEVĖŽIO MIESTO SAVIVALDYBĖS TARYBA
SPRENDIMAS

DĖL LEIDIMO TEIKTI PASLAUGAS PRAMOGINIAIS ĮRENGINIAIS IŠDAVIMO TVARKOS APRAŠO, PATVIRTINTO SAVIVALDYBĖS TARYBOS 2015 M. KOVO 26 D. SPRENDIMU NR. 1-85, PAKEITIMO

2017 m. birželio    d. Nr.
Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos rinkliavų įstatymo 11 straipsnio 1 dalies 2 punktu, Pramoginių įrenginių naudojimo ir priežiūros taisyklių, patvirtintų Lietuvos Respublikos socialinės apsaugos ir darbo ministro 2012 m. sausio 30 d. įsakymu Nr. A1-45, 9 punktu, Panevėžio miesto savivaldybės taryba n u s p r e n d ž i a:

Pakeisti Leidimo teikti paslaugas pramoginiais įrenginiais išdavimo tvarkos aprašą, patvirtintą Panevėžio miesto savivaldybės tarybos 2015 m. kovo 26 d. sprendimu Nr. 1-85 1 punktu (su vėlesniu 2016 m. gruodžio 29 d. sprendimo Nr. 1-431 pakeitimu), ir išdėstyti jį nauja redakcija (pridedama).

Savivaldybės meras                                                                          Rytis Mykolas Račkauskas
RENGĖ

Kristina Buinauskienė

SUDERINTA

Mero pavaduotojas                                                                                    Aleksas Varna

Mero patarėja, atliekanti Tarybos sekretoriaus funkcijas                          Indrė Kisielė
Administracijos direktorius                                                                       Rimantas Pauža

Administracijos direktoriaus pavaduotojas                                                Tomas Jukna

Teisės ir viešosios tvarkos skyriaus vyr. specialistė                                   Asta Reikienė 

Miesto plėtros skyriaus vedėjas                                                                  Jokūbas Leipus

Dokumentų valdymo poskyrio vyr. specialistė                                          Agnė Pakalnė
PATVIRTINTA

Panevėžio miesto savivaldybės tarybos

2015 m. kovo 26 d. sprendimu Nr. 1-85

(Panevėžio miesto savivaldybės

tarybos 2017 m. birželio     d. 

sprendimo Nr.       
redakcija)

LEIDIMO TEIKTI PASLAUGAS PRAMOGINIAIS ĮRENGINIAIS VIEŠOSIOSE VIETOSE IŠDAVIMO TVARKOS APRAŠAS

I SKYRIUS

BENDROSIOS NUOSTATOS

1. Leidimo teikti paslaugas pramoginiais įrenginiais viešosiose vietose išdavimo tvarkos aprašas (toliau – Aprašas) nustato leidimo teikti paslaugas pramoginiais įrenginiais (toliau – leidimas) išdavimo Panevėžio miesto savivaldybės viešosiose vietose tvarką.
2. Apraše vartojamos sąvokos atitinka Lietuvos Respublikos rinkliavų įstatyme ir Pramoginių įrenginių naudojimo ir priežiūros taisyklėse, patvirtintose Lietuvos Respublikos socialinės apsaugos ir darbo ministro 2012 m. sausio 30 d. įsakymu Nr. A1-45, vartojamas sąvokas.

3. Aprašas taikomas visiems pramoginiams įrenginiams, taip pat ir nurodytiems Įgaliotų įstaigų prižiūrimų ir valstybės registre registruojamų potencialiai pavojingų įrenginių (nurodant jų parametrus) sąraše, patvirtintame Lietuvos Respublikos socialinės apsaugos ir darbo ministro 2004 m. lapkričio 9 d. įsakymu Nr. A1-246.
4. Leidimo išdavimas yra apmokestinamas vietine rinkliava vadovaujantis Lietuvos Respublikos rinkliavų įstatymo 11 straipsnio 1 dalies 2 punktu.

5. Leidimai išduodami teikti paslaugas pramoginiais įrenginiais viešojoje vietoje, esančioje Panevėžio miesto savivaldybės teritorijoje, Savivaldybei ar valstybei nuosavybės teise priklausančioje ar patikėjimo teise valdomoje teritorijoje (išskyrus išnuomotą ar perduotą naudotis teritoriją), kurioje teikiamos paslaugos. Viešąja vieta laikoma aikštė, gatvė, skveras, parkas, miškas, paplūdimys, poilsio ir automobilių stovėjimo aikštelė, vandens telkinys ir gretima teritorija ir kitos viešos žmonių susibūrimo vietos. 

6. Leidimai išduodami:

6.1. pramoginių įrenginių operatoriaus atrankos konkurso tvarka, konkurso laimėtojams;
6.2. ne konkurso tvarka, renginių metu, Panevėžio miesto savivaldybės (toliau – Savivaldybė) tarybos sprendimu patvirtintame Renginių organizavimo Panevėžio miesto viešosiose vietose tvarkos apraše nustatyta tvarka.

II SKYRIUS

LEIDIMO TEIKTI PASLAUGAS PRAMOGINIAIS ĮRENGINIAIS IŠDAVIMAS

7. Pramoginiai įrenginiai viešosiose vietose, išvardytose 5 punkte, ne renginių, vykstančių jose, metu gali būti įrengiami ir naudojami tik laimėjus konkursą, vadovaujantis Savivaldybės administracijos direktoriaus patvirtintais Pramoginių įrenginių operatoriaus atrankos konkurso nuostatais, sudarius sutartį ir gavus leidimą. Prašymo ir leidimo formą nustato Savivaldybės administracijos direktorius.
8. Konkurso laimėtojas, prieš pradėdamas montuoti pramoginį įrenginį, privalo gauti leidimą. Konkurso laimėtojas, pasirašęs sutartį, Savivaldybės priimamajame tiesiogiai ar elektroniniu būdu pateikia prašymą išduoti leidimą, kuris registruojamas Savivaldybės dokumentų valdymo sistemoje „Avilys“. Užregistruotas prašymas perduodamas nagrinėti Savivaldybės administracijos Miesto plėtros skyriui. Prie prašymo privaloma pridėti šiuos dokumentus: 

8.1. pramoginių įrenginių išdėstymo projektą, suderintą su Savivaldybės administracijos Teritorijų planavimo ir architektūros, Miesto infrastruktūros skyriais, kurį sudaro:

8.1.1. aiškinamasis raštas;

8.1.2. pramoginių įrenginių išdėstymas topografiniame plane su pažymėtomis jų išdėstymo vietomis;

8.1.3. pramoginių įrenginių vaizdai (brėžiniai) su matmenimis;

8.1.4. vizualizacija;

8.2. įsigaliojusį Veiklos civilinės atsakomybės draudimo polisą, galiojantį ne trumpiau nei leidimas (draudimo polisas turi galioti visą pramoginių įrenginių buvimo laimėtoje vietoje laiką, nesvarbu, kokia pramoginių įrenginių veikimo (eksploatacijos) sezono kalendoriniuose metuose trukmė);

8.3. Potencialiai pavojingų įrenginių valstybės registro pažymą, apie pramoginių įrenginių įregistravimą, kai įrenginys įtrauktas į Potencialiai pavojingų įrenginių sąrašą;
8.4. sutartį (kai reikalinga elektros energija) su elektros energijos tiekėju, sudarytą teisės aktų nustatyta tvarka;

8.5. sutartį dėl atliekų tvarkymo, sudarytą teisės aktų nustatyta tvarka.
9. Savivaldybės administracijos Miesto plėtros skyrius, gavęs 8 punkte nurodytą prašymą, 8.1–8.5 papunkčių reikalavimus atitinkančius dokumentus ir patikrinęs, ar sumokėta vietinė rinkliava už leidimo išdavimą (mokamas Vietinės rinkliavos už leidimo prekiauti ar teikti paslaugas viešosiose vietose išdavimo nuostatuose, patvirtintuose Savivaldybės tarybos sprendimu, nurodytas dydis), ne vėliau kaip per 5 darbo dienas nuo prašymo užregistravimo Savivaldybės priimamajame, išduoda leidimą. 

10. Konkurso laimėtojas pramoginį įrenginį gali įrengti ir naudoti Pramoginių įrenginių naudojimo ir priežiūros taisyklių, patvirtintų Lietuvos Respublikos socialinės apsaugos ir darbo ministro 2012 m. sausio 30 d. įsakymu Nr. A1-45 nustatyta tvarka. 

11. Leidimo turėtojas, gavęs įgaliotos įstaigos eksperto išvadą (jeigu tokia išvada reikalinga), per 3 darbo dienas privalo jos ir pramoginio įrenginio paso kopijas pateikti Savivaldybės administracijos Miesto plėtros skyriui. Leidimo galiojimas sustabdomas Savivaldybės administracijos direktoriaus įsakymu tuo atveju, jeigu leidimo turėtojas per 3 darbo dienas nuo įgaliotos įstaigos eksperto išvados, kai įrenginys tinkamas saugiai naudoti, išdavimo (kai tokios išvados turėjimo būtinybė numatyta Pramoginių įrenginių naudojimo ir priežiūros taisyklėse) Savivaldybės administracijos Miesto plėtros skyriui nepateikia jos ir (ar) pramoginio įrenginio paso kopijų. 

12. Leidimas išduodamas laikotarpiui, už kurį sumokėta vietinė rinkliava. Leidimas gali būti išduodamas ir visam konkurso skelbime nurodytam laikotarpiui, sumokėjus vietinę rinkliavą už Leidimo išdavimą ir konkurso metu pasiūlytą mokėti paramos socialinės infrastruktūros plėtrai dydį metams.

13. Kai leidimas neišduodamas, Savivaldybės administracijos Miesto plėtros skyrius per 9 punkte nurodytą terminą motyvuotai informuoja konkurso laimėtoją apie atsisakymo jį išduoti priežastis. 

14. Savivaldybės administracijos Miesto plėtros skyrius, priėmęs sprendimą neišduoti leidimo, ne vėliau kaip per 10 darbo dienų nuo tokio sprendimo išsiuntimo konkurso laimėtojui dienos, teikia Savivaldybės administracijos direktoriui įsakymo projektą dėl konkurso rezultatų panaikinimo.

III SKYRIUS

LEIDIMO TEIKTI PASLAUGAS PRAMOGINIAIS ĮRENGINIAIS PANAIKINIMAS

15. Leidimas panaikinamas Savivaldybės administracijos direktoriaus įsakymu:
15.1. jeigu leidimo turėtojas raštu kreipiasi į Savivaldybę dėl leidimo panaikinimo;
15.2. jeigu pramoginių įrenginių naudojimas nutraukiamas (nevykdomas) (pramoginiai įrenginiai išardomi ir (ar) išvežami) ilgesnį kaip 2 mėnesių laikotarpį (išskyrus netinkamas oro sąlygas arba atsižvelgiant į įrenginių naudojimo sezoną); 

15.3. jeigu pramoginiai įrenginiai naudojami, neturint galiojančios įgaliotos įstaigos eksperto išvados, kad pramoginiai įrenginiai yra tinkami saugiai naudoti, arba pramoginio įrenginio operatorius įrengia įrenginius, statinius, jų dalis ar konstrukcijas, pagal savo paskirtį ir (ar) savybes nereikalingus pramoginiams įrenginiams naudoti;

15.4. jeigu nustatoma (paaiškėja), kad pramoginiai įrenginiai įrengti nesilaikant Lietuvos Respublikos statybos įstatyme ir (ar) statybos techniniuose reglamentuose nustatytos tvarkos ir reikalavimų;

15.5. jeigu nustatoma (paaiškėja), kad leidimo turėtojas nustatyta tvarka neužtikrina priešgaisrinės saugos ir (ar) lankytojų gyvybės ir sveikatos apsaugos;

15.6. jeigu nustatoma (paaiškėja), kad leidimo turėtojas pradėjo naudoti pramoginius įrenginius be galiojančio draudimo poliso arba pramoginius įrenginius eksploatuoja neturėdamas galiojančio draudimo poliso;
15.7. jeigu nustatoma (paaiškėja), kad pramoginiai įrenginiai įrengti (leidimo turėtojas naudoja (užima) teritoriją) už viešosios vietos, suteiktos pramoginiams įrenginiams eksploatuoti, ribų.
16. Leidimą panaikinus dėl bent vienos iš Aprašo 15 punkte nurodytų priežasčių, sumokėta vietinė rinkliava negrąžinama.

17. Pasibaigus leidimo galiojimo terminui arba panaikinus jį prieš terminą, pramoginių įrenginių operatorius privalo savo lėšomis išmontuoti įrenginius, sutvarkyti teritoriją ne vėliau kaip per 14 kalendorinių dienų nuo leidimo galiojimo pasibaigimo ar jo panaikinimo dienos. Teritorija turi būti tvarkinga ir estetiškai nepakitusi, dirvožemis (danga) nepažeistas (atkurtas). Pramoginių įrenginių operatorius, nesutvarkęs teritorijos, teisės aktų nustatyta tvarka, turi atlyginti Savivaldybės patirtas teritorijos sutvarkymo išlaidas. Pramoginių įrenginių išmontavimo laikotarpiu naudoti pramoginius įrenginius griežtai draudžiama. 
IV SKYRIUS

BAIGIAMOSIOS NUOSTATOS

18. Pramoginių įrenginių operatorius turi teisę konkurso būdu laimėtoje viešojoje vietoje, leidimo galiojimo laikotarpiu teisės aktų nustatyta tvarka vykdyti prekybą ir (ar) teikti paslaugas. 
19. Pasibaigus leidimo galiojimo laikui, pramoginiai įrenginiai turi būti išmontuojami ir išvežami per Aprašo 17 punkte nurodytą terminą. Savivaldybės iniciatyva šioje vietoje gali būti skelbiamas kitas pramoginių įrenginių operatoriaus atrankos konkursas.
20. Asmenys už Aprašo nuostatų nesilaikymą atsako Lietuvos Respublikos teisės aktų nustatyta tvarka.
__________________________________________
